open-index/open-wikipedia-markdown huggingface dataset:
Αντόνιο ντι Ολιβέιρα Σαλαζάρ

Ο **Αντόνιο ντι Ολιβέιρα Σαλαζάρ** (, 28 Απριλίου 1889 – 27 Ιουλίου 1970) ήταν Πορτογάλος πολιτικός και οικονομολόγος, πρωθυπουργός της Πορτογαλίας επί 36 συναπτά έτη, από το 1932 έως το 1968. Χαρακτηρίστηκε ως δικτάτορας. Ο Σαλαζάρ ίδρυσε το «Νέο Κράτος» (*Estado Novo)*, την απολυταρχική κυβέρνηση που έλεγχε την Πορτογαλία μέχρι το 1974, όποτε και έλαβε χώρα η Επανάσταση των Γαριφάλων.

Χαρακτηριστικά της κυβέρνησής του ήταν ο εθνικισμός, ο συντηρητισμός και ο σφοδρός αντικομμουνισμός. Ωστόσο, είχε αποστασιοποιηθεί από τον φασισμό και τον ναζισμό, πράγμα που πιθανώς εξηγεί την ουδέτερη στάση που κράτησε στον Β' Παγκόσμιο Πόλεμο. Υπό την ηγεσία του τερματίστηκε η πολιτική αστάθεια της Α' Πορτογαλικής Δημοκρατίας (1910-1926) και η οικονομία της σταθεροποιήθηκε. Παρά ταύτα, οι περισσότεροι Πορτογάλοι, και ιδιαίτερα αυτοί που κατοικούσαν στην επαρχία, ήταν πένητες και ζούσαν σε κακές συνθήκες, σε σύγκριση με την υπόλοιπη Δυτική Ευρώπη. Ακόμα, δεν ήταν ανεκτή η οποιαδήποτε κριτική απέναντι στο καθεστώς, συνεπώς η ελευθερία του λόγου ήταν περιορισμένη.

Παραμένει μια αμφιλεγόμενη προσωπικότητα στην μεταπολιτευτική Πορτογαλία.

Κατηγορία:Πρόεδροι της Πορτογαλίας
Κατηγορία:Πρωθυπουργοί της Πορτογαλίας
Κατηγορία:Δικτάτορες
Β΄ κατηγορία ποδοσφαίρου ανδρών Κύπρου 1964-65

Η **Β΄ κατηγορία Κύπρου 1964-65** αποτέλεσε το 10ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο Ορφέας Λευκωσίας για 2η φορά στην ιστορία του.

## Σύστημα διεξαγωγής
Το πρωτάθλημα της Β΄ κατηγορία την περίοδο 1964-65 αποτελείτο από δύο ομίλους: τον όμιλο Λευκωσίας-Κερύνειας-Αμμοχώστου και τον όμιλο Λεμεσού-Πάφου. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων αναμετρήθηκαν σε δύο αγώνες μπαράζ, ένα εντός και ένα εκτός έδρας. Πρωταθλήτρια Β΄ κατηγορίας ανακηρύχτηκε η ομάδα που κέρδισε στους αγώνες μπαράζ.

Πριν από την έναρξη του πρωταθλήματος αποφασίστηκε να μην ισχύσει  η άνοδος από τη Β΄ κατηγορία στην Α΄ κατηγορία και ο υποβιβασμός από την Α΄ κατηγορία στη Β΄ κατηγορία.

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς και η ήττα με ένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1962-63|περίοδο 1962-63]]
Στο πρωτάθλημα δεν συμμετείχαν η Ένωσις-Κεραυνός και η Καϊτζάκ Λευκωσίας οι οποίες δήλωσαν αδυναμία συμμετοχής. Επίσης, δεν συμμετείχε ούτε η ΠΑΕΚ Κερύνειας. Ο Πανελλήνιος Λεμεσού ενοποιήθηκε με τον Ανταίο Λεμεσού δημιουργώντας την ΕΠΑΛ που πήρε τη θέση του Πανελληνίου στη Β΄ κατηγορία.

Στο πρωτάθλημα συμμετείχε ο Ορφέας Λευκωσίας ο οποίος είχε υποβιβαστεί από την Α΄ κατηγορία 1962-63.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Όμιλος Λευκωσίας-Λαρνακας-Αμμοχώστου
Στον όμιλο Λευκωσίας-Λαρνακας-Αμμοχώστου συμμετείχαν οι ομάδες: ΑΕΚ Αμμοχώστου, Αναγέννηση Λάρνακας και Ορφέας Λευκωσίας. Πρώτος τερμάτισε ο  Ορφέας Λευκωσίας.

### Βαθμολογία
Η τελική βαθμολογία του ομίλου ήταν:

### Αποτελέσματα

## Όμιλος Λεμεσού-Πάφου
Στον όμιλο Λεμεσού-Πάφου συμμετείχαν συμμετείχαν οι ομάδες: Αμαθούς Λεμεσού, ΑΠΟΠ Πάφου, Εθνικός Αστέρας Λεμεσού, ΕΠΑΛ Λεμεσού και Ευαγόρας Πάφου. Στην πορεία αποχώρησε ο Εθνικός Αστέρας Λεμεσού. Πρώτος τερμάτισε ο Ευαγόρας Πάφου.

### Αποτελέσματα

## Μπαράζ
Στους αγώνες μπαράζ συμμετείχαν οι νικήτριες ομάδες κάθε ομίλου: Ορφέας Λευκωσίας και Ευαγόρας Πάφου. Ο πρώτος αγώνας έγινε στις 21 Μαρτίου 1964 στο παλιό ΓΣΠ με τον γηπεδούχο Ορφέα να κερδίζει με 5-0. Ο επαναληπτικός έγινε στις 28 Μαρτίου 1965 στο Ιακώβειο Γυμναστήριο με τον Ευαγόρα να κερδίζει με 2-1. Πρωταθλητής αναδείχθηκε ο Ορφέας Λευκωσίας με συνολικό σκορ 6-2.

## Παραπομπές


## Πηγές
*
* 
* 
* 

## Δείτε επίσης
* Α΄ κατηγορία ποδοσφαίρου ανδρών Κύπρου 1964-65
* Κύπελλο Κύπρου ποδοσφαίρου ανδρών 1964-65

Κατηγορία:Εγχώρια ποδοσφαιρικά πρωταθλήματα 1964-1965
Κατηγορία:Β΄ κατηγορία ποδοσφαίρου ανδρών Κύπρου
Βαλεντίνα Βισκόντι της Κύπρου

Η **Βαλεντίνα Βισκόντι** (Μιλάνο, 1357 - Κύπρος, 1393) ήταν κόρη του Μπερναμπό Βισκόντι, άρχοντα του Μιλάνου, και της Βεατρίκη Ρεγκίνα ντελα Σκάλα. Έλαβε το όνομα της μητέρας του πατέρα της, Βαλεντίνας Ντόρια.

## Βιογραφία

Με την ευκαιρία της άφιξης στο Μιλάνο, στις 22 Ιανουαρίου 1363, του Πέτρου Α΄ της Κύπρου, ο οποίος είχε έρθει προκειμένου να προωθήσει την ιδέα μίας Σταυροφορίας ενάντια στους Τούρκους, ο Μπερναμπό υποσχέθηκε να του δώσει την κόρη του, Βαλεντίνα, ως νύφη στον υιό του, Πέτρο.

Το 1373, η Βαλεντίνα ήταν έτοιμη να μεταβεί στην Κύπρο προκειμένου να νυμφευθεί τον Πέτρο, ωστόσο η τέλεση του γάμου αναβλήθηκε, λόγω προβλημάτων μεταξύ των Λουζινιάν και της *Nuova Maona* της Χίου.

Τον Σεπτέμβριο του 1377, ο γάμος έλαβε χώρα δια πληρεξουσίου. Η νύφη εγκατέλειψε το Μιλάνο την αμέσως επόμενη χρονιά. 

Από τον γάμο αυτό γεννήθηκε μία κόρη, η οποία, ωστόσο, απεβίωσε σε ηλικία δύο ετών (Λευκωσία, 1382).

### Χηρεία
Στις 13 Οκτωβρίου 1382, η Βαλεντίνα έγινε χήρα. Παρέμεινε στην Κύπρο, προσπαθώντας να αναλάβει την αντιβασιλεία, για λογαριασμό της Κόρης της, ενώ στην συνέχεια την διακυβέρνηση του βασιλείου. Ανάλογο παλαιότερο παράδειγμα ήταν αυτό της μητριάς της, Ελεονώρας της Αραγωνίας, η οποία, το 1369, είχε αναλάβει την διακυβέρνηση για λογαριασμό του δεκατριάχρονου, τότε, υιού της, Πέτρου. Ωστόσο, αυτή την φορά, το συμβούλιο των ευγενών αποφάσισε την εκλογή ενός νέου βασιλιά, με την επιλογή τους να είναι ο θείος του Πέτρου Β΄, Ιάκωβος.

## Οικογένεια
Παντρεύτηκε τον Πέτρο Β΄ των Πουατιέ βασιλιά της Κύπρου και είχε τέκνο:
* μία κόρη 1380-1382, απεβ. 2 ετών.

## Πρόγονοι

## Παραπομπές


Κατηγορία:Σύζυγοι βασιλέων του Βασιλείου της Κύπρου
Βαλεντινα
1 (άλμπουμ της Demy)

Το **#1** είναι το πρώτο studio album της Ελληνίδας τραγουδίστριας Demy, που κυκλοφόρησε στην Ελλάδα και στην Κύπρο στις 19 Δεκεμβρίου 2012 από την Panik Records. Το άλμπουμ περιλαμβάνει και τα 5 singles που κυκλοφόρησαν πριν από αυτό, συμπεριλαμβάνοντας το πολύ δημοφιλές *Μια Ζωγραφιά*, *Μόνο Μπροστά* και *Πόσες Χιλιάδες Καλοκαίρια*, καθώς και το single *Κράτησέ Με* σε συνεργασία με τον OGE. Το άλμπουμ περιέλαβε επίσης 3 ακυκλοφόρητα τραγούδια, *Τα Μάτια Σου*, *Κι Αν Προσπαθώ* και *Μένω*, με τα δύο τελευταία να κυκλοφορούν ως singles αργότερα. Η λίστα κομματιών του άλμπουμ τελειώνει με την αγγλική έκδοση του *Πόσες Χιλιάδες Καλοκαίρια*, με τίτλο *Love Light*. Σχεδόν 6 μήνες μετά την κυκλοφορία του, στις 15 Ιουνίου 2013, το άλμπουμ έγινε πλατινένιο πουλώντας 6.000 αντίτυπα στην Ελλάδα.

## Κατάλογος τραγουδιών

## Παραπομπές


Κατηγορία:Άλμπουμ του 2012
Δισκογραφία της Δέσποινας Βανδή

## Προσωπικά album

## CD singles

## Digital singles

## DVD

## Διεθνείς κυκλοφορίες

## Συλλογές

## Συμμετοχές σε δίσκους

## Δεύτερη φωνή
Παντελής Καλογιάννης

Ο **Παντελής Καλογιάννης** του Ιωάννη (1926 - 2012) ήταν Έλληνας δικηγόρος και πολιτικός, που υπηρέτησε ως βουλευτής Πειραιά με τη Νέα Δημοκρατία.

## Βουλευτής
Γεννήθηκε το 1926 και σπούδασε νομικά στην Αθήνα.

Έλαβε ενεργό μέρος  στην Αντίσταση κατά  των Γερμανών και διακρίθηκε με μετάλλιο αγωνιστού.

Εξελέγη δημοτικός σύμβουλος Πειραιά  το 1963-1967.   

Εργάστηκε ως δικηγόρος. Εξελέγη στις εκλογές του 1974, κατά τις οποίες κέρδισε η Νέα Δημοκρατία. Υπηρέτησε ως βουλευτής στη Β΄ Πειραιά από το 1974 ως το 1977. 
Διατέλεσε  πρόεδρος στον Οργανισμό Λιμένος Πειραιώς  από τον Απρίλιο του 1980 ως τον Μάιο του 1981.
 
Απεβίωσε στις 3 Μαρτίου 2012.

## Παραπομπές


Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με τη Νέα Δημοκρατία
Βασίλειος Δερδεμέζης

Ο **Βασίλειος Δερδεμέζης** (1906-1979) ήταν Έλληνας γιατρός και πολιτικός.

## Βιογραφία
Γεννήθηκε στη Δερβίζιανα Ιωαννίνων. Ήταν γιος του Αλεξίου Δερδεμέζη και ακολούθησε ιατρικές σπουδές στο Πανεπιστήμιο Αθηνών. Εντάχθηκε αρχικά στην ΕΡΕ και στη συνέχεια στη Νέα Δημοκρατία. Στις εκλογές του 1974 συγκέντρωσε 10.831 ψήφους Ανέλαβε υπουργός Κοινωνικών Υπηρεσιών στην κυβέρνηση του Κ. Καραμανλή από τις 21 Νοεμβρίου 1974 ως τις 22 Φεβρουαρίου 1975.
 
Απεβίωσε σε ηλικία 73 ετών στις 11 Σεπτεμβρίου 1979 και κηδεύτηκε στο Πρώτο Νεκροταφείο Αθηνών στις 13 Σεπτεμβρίου 1979. Η σύζυγός του, Δήμητρα. απεβίωσε έναν χρόνο νωρίτερα (1978).

## Παραπομπές


## Πηγές
* 

## Εξωτερικοί σύνδεσμοι
* Τεκμήριο, Εθνικό Οπτικοακουστικό Αρχείο, ανάκτηση 2-7-2015.

Κατηγορία:Έλληνες υπουργοί Κοινωνικών Υπηρεσιών
Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με τη Νέα Δημοκρατία
Μελίτα ΦΚ

Η **Μελίτα ΦΚ**  (μαλτέζικα: Melita FC) είναι μια μαλτέζικη ποδοσφαιρική ομάδα από την πόλη Σεντ Τζούλιανς. Ιδρύθηκε το 1933. Έχει κατακτήσει μία φορά το κύπελλο Μάλτας την περίοδο 1939-40 κερδίζοντας στον τελικό την Σλιέμα Γουόντερερς ΦΚ με σκορ 4-0. Έφτασε στον τελικό και την επόμενη περίοδο όπου αντιμετώπισε την ίδια ομάδα, χάνοντας με 2-3.

## Τίτλοι-διακρίσεις
* Τάτσα Μαλτία (κύπελλο):
** Κυπελλούχος (1): 1938-39

* Λ-Εγουέλ Ντιβιζιόνι Μαλτία (επίπεδο 2):
** Πρωταθλήτρια (1): 2011-12

## Παραπομπές


## Εξωτερικοί σύνδεσμοι

*Προφίλ στην ιστοσελίδα της Μαλτέζικης Ποδοσφαιρικής Ομοσπονδίας 
*Προφίλ ομάδας στο soccerway.com

Κατηγορία:Ποδοσφαιρικές ομάδες Μάλτας
Κατηγορία:Ιδρύσεις ποδοσφαιρικών ομάδων το 1933
Αμβυστοματίδες

Οι **Αμβυστοματίδες** είναι ταξινομική οικογένεια σαλαμανδρών της Βόρειας Αμερικής.

Είναι μετρίου μεγέθους, και σε αυτές ανήκει το Αξολότλ καθώς και η μαρμαρωτή σαλαμάνδρα (Abystoma opacum) που φθάνει τα 12,5 εκ. και ζει στη γη, πάνω στις πλάγιες των λόφων, κοντά σε ποτάμια, από τη Νέα Αγγλία ως τη βόρεια Φλόριδα, καθώς και δυτικά του Τέξας. Το ζευγάρωμα γίνεται το φθινόπωρο, η γονιμοποίηση είναι εσωτερική, και τα αυγά τοποθετούνται σε ρηχές κοιλότητες της γης. Τα αυγά τα φυλάει το θηλυκό, ως ότου να ξαναβρέξει οπότε και εκκολάπτονται.

## Παραπομπές


Κατηγορία:Ουρόδηλα
Η Επιστροφή του Βασιλιά

***Η Επιστροφή του Βασιλιά*** (*The Return of the King*) είναι βιβλίο φανταστικής μυθιστοριογραφίας του Άγγλου συγγραφέα Τζ. Ρ. Ρ. Τόλκιν, που κυκλοφόρησε στις 20 Οκτβωρίου 1955. Είναι ο τρίτος και τελευταίος τόμος του Άρχοντα των Δαχτυλιδιών.

## Παραπομπές


## Εξωτερικοί σύνδεσμοι
*[Η Επιστροφή του Βασιλιά στο LOTR.wikia.com](http://lotr.wikia.com/wiki/The_Return_of_the_King_(novel))

Κατηγορία:Έργα του Tζ. Ρ. Ρ. Τόλκιν
Κατηγορία:Μυθιστορήματα φαντασίας
Κατηγορία:Ο Άρχοντας των Δαχτυλιδιών
Οικογένεια Ντάντολο

Το επώνυμο **Δάνδολος**, εξελληνισμένη μορφή του ιταλικού **Ντάντολο** (Dandolo), ήταν επώνυμο επιφανούς αρχοντικής οικογενείας της Βενετίας, από την οποία προήλθαν 4 δόγηδες, αλλά και άλλων προσώπων. Πρόσωπα σε αμφότερες της κατηγορίες είναι τα παρακάτω:

## Οικογένεια Ντάντολο
*Ενρίκο Ντάντολο, πατριάρχης του Γκράντο
*Ενρίκο Ντάντολο (1107-1205), δόγης της Βενετίας
*Τζοβάννι Ντάντολο (θάν. 1289), δόγης της Βενετίας
*Αντρέα Ντάντολο (ναύαρχος) (θάν. 1298), διοικητής του Ενετικού στόλου
*Φραντσέσκο Ντάντολο (θάν. 1339), δόγης της Βενετίας
*Αντρέα Ντάντολο (1306-1354), δόγης της Βενετίας
*Μαρίνο Ντάντολο (13ος αι.), Βενετός ευγενής, κατακτητής της Άνδρου
*Μαρίνο Ντάντολο (13ος αι.), Ποντεστά της Κωνσταντινούπολης

## Μέλη
* Βιτσέντζο Ντάντολο (1758-1819), Ιταλός χημικός, γεωπόνος και κυβερνήτης της Δαλματίας επί Ναπολέοντος
* Εμίλιο Ντάντολο (1830-1859), αγωνιστής της ιταλικής ανεξαρτησίας
* Ενρίκο Ντάντολο (1827-1849), αγωνιστής της ιταλικής ανεξαρτησίας
* Ενρίκο Ντάντολο (19ος αι.), Αυστριακός ναύαρχος
* Ζαν Νταντολό, πρίγκιπας του Ντουμπρόβνικ
* Ιωάννης Αντώνιος Δάνδολος (1788-1863), Έλληνας στρατιωτικός και λόγιος
* Νίκος Δάνδολος (1883-1966), Έλληνας επαγγελματίας παίκτης τυχερών παιχνιδιών, διάσημος ως **[[Νικ δε Γκρηκ]]**

## Δείτε επίσης
* *[[Ενρίκο Ντάντολο (θωρηκτό)|Ενρίκο Ντάντολο]]*, ιταλικό θωρηκτό (1873-1920), ονομασθέν προς τιμή του δόγη Ε. Δάνδολου

## Εξωτερικοί σύνδεσμοι
* 


Κατηγορία:Οικογένειες της Βενετικής Δημοκρατίας
Ντι Τζέι Στρόμπερι

Ο **Ντάριλ Γιουτζίν Στρόμπερι Τζούνιορ** (ή απλά **Ντι Τζέι Στρόμπερι**) (αγγλικά: *Darryl Eugene "D. J." Strawberry, Jr.*, γενν. στις 15 Ιουνίου 1985) είναι Αμερικανός επαγγελματίας καλαθοσφαιριστής που αγωνίζεται ως γκαρντ και έχει ύψος 1,96 μ. Τελευταία αγωνίστηκε στην ισπανική Μούρθια. Έχει κατακτήσει ένα Πρωτάθλημα Τουρκίας με την Καρσίγιακα (2015) και ένα Πρωτάθλημα Ελλάδας με τον Ολυμπιακό (2016).

## Παραπομπές


## Εξωτερικοί σύνδεσμοι
* Maryland Terrapins profile
* NBA.com draft prospect profile
* Draft Express profile
* ESPN profile
* FIBA.com profile 
* Eurobasket.com profile

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Λιέτουβος Ρίτας
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Ρίνο Μπιγκχορνς
Κατηγορία:Ξένοι καλαθοσφαιριστές στην Ελλάδα
Κατηγορία:Πολιτογραφημένοι καλαθοσφαιριστές
Ισαμπέλ Περόν

Η **Ισαμπέλ Περόν** (ισπαν.:*María Estela Martínez de Perón*, 4 Φεβρουαρίου 1931), επίσης γνωστή ως Ισαμπέλ Μαρτίνες ντε Περόν, είναι πρώην πρόεδρος της Αργεντινής. Ήταν η τρίτη σύζυγος του πρώην προέδρου Χουάν Περόν. Κατά τη διάρκεια της τρίτης θητείας του συζύγου της ως πρόεδρος 1973-1974, η Ισαμπέλ υπηρέτησε και ως αντιπρόεδρος και η Πρώτη Κυρία. Μετά τον θάνατο του συζύγου της στο γραφείο το 1974, η Ισαμπέλ υπηρέτησε ως πρόεδρος της Αργεντινής από την 1η Ιουλίου 1974-24 Μαρτίου 1976.

## Βιογραφία
Η Μαρία Μαρτίνες Κάρτας γεννήθηκε στην Λα Ριόχα, Αργεντινή, σε οικογένεια της χαμηλής μεσαίας τάξης. Εγκατέλειψε το σχολείο μετά την πέμπτη τάξη. Στις αρχές της δεκαετίας του 1950 έγινε μια χορεύτρια σε νυχτερινό κέντρο, υιοθετώντας το όνομα Ισαμπέλ.

Συνάντησε τον μελλοντικό σύζυγό της κατά τη διάρκεια της εξορίας του στον Παναμά. Ο Χουάν Περόν προσελκύστηκε από την ομορφιά της. Ο Περόν μετακόμισε με τη Ισαμπέλ στη Μαδρίτη το 1960. Η Ισαμπέλ έγινε η τρίτη σύζυγος του Περόν στις 15 Νοεμβρίου 1961.

Ο Περόν επέστρεψε στην Αργεντινή το 1973 και έθεσε υποψηφιότητα για Πρόεδρος. Επέλεξε την Ισαμπέλ ως υποψήφια του για την αντιπροεδρία. Ο Περόν κέρδισε τις προεδρικές εκλογές με το 62% των ψήφων. Ξεκίνησε την τρίτη θητεία του στις 12 Οκτωβρίου. Ο Περόν ήταν ήδη άρρωστος και πέθανε την 1η Ιουλίου 1974. Η Ισαμπέλ Περόν ανέλαβε επίσημα την προεδρία. Αυτό την έκανε την πρώτη γυναίκα Πρόεδρο σε οποιαδήποτε άλλη χώρα στον κόσμο.

Το Μάρτιο του 1976 η Ισαμπέλ καθαιρέθηκε και συνελήφθη. Ο Χόρχε Ραφαέλ Βιδέλα έγινε πρόεδρος μέσω ενός πραξικοπήματος. Η Ισαμπέλ Περόν παρέμεινε υπό κατ' οίκον περιορισμό για πέντε χρόνια, αναγκάστηκε σε εξορία στην Ισπανία, όπου ζει μέχρι σήμερα.

Η Ιζαμπέλ Περόν,  είναι η γηραιότερη εν ζωή Πρόεδρος της Αργεντινής και αυτή με την μεγαλύτερη σε διάρκεια τέως προεδρία στην ιστορία της Αργεντινής. Είναι η μοναδική Πρόεδρος της Αργεντινής που έζησε μετά τον θάνατο οκτώ διαδόχων της στην προεδρία, τους τέσσερις δικτάτορες Χόρχε Ραφαέλ Βιδέλα που πέθανε το 2013, τον Ρομπέρτο ​​Εδουάρδο Βιόλα που πέθανε το 1994, του Λεοπόλδο Γκαλτιέρι που πέθανε το 2003 και του Ρεϊνάλντο Μπινιόνε που πέθανε το 2018 και τους τέσσερις συνταγματικούς προέδρους, Ραούλ Αλφονσίν που απεβίωσε το 2009, Κάρλος Μένεμ που απεβίωσε το 2021, Φερνάντο ντε λα Ρούα που απεβίωσε το 2019 και Νέστορ Κίρχνερ που απεβίωσε το 2010.

## Πηγές


## Βιβλιογραφία
*
* Skard, Torild (2014) "Isabel Péron" in *Women of Power - Half a century of female presidents and prime ministers worldwide*. Bristol: Policy Press, ISBN 978-1-44731-578-0.

Κατηγορία:Αργεντινοί πολιτικοί
Κατηγορία:Πρόεδροι της Αργεντινής
Γονιδιωματική

Η **γονιδιωματική** είναι το μέρος της γενετικής που μελετά το γονιδίωμα των οργανισμών. Αυτή περιλαμβάνει ολόκληρη την αλληλούχιση του DNA των οργανισμών και καλής-ανάλυσης γενετική χαρτογράφηση. Ο τομέας επίσης περιλαμβάνει μελέτες γονιδίων που συνεργάζονται. Παραδείγματα είναι η ετέρωση, επίσταση, πλειοτροπία και άλλες αλληλεπιδράσεις μεταξύ θέσεων και αλληλόμορφων εντός του γονιδιώματος. 

Η γονιδιωματική εφαρμόζει μεθόδους ανασυνδυασμένου DNA, αλληλούχισης DNA, και βιοπληροφορική για να αλληλουχίσει, να συναρμολογήσει, και να αναλύσει τη λειτουργία και τη δομή των γονιδιωμάτων. Αυτό είναι το *ολοκληρωμένο* σύνολο του DNA μέσα σε ένα μόνο κύτταρο ενός οργανισμού.  Αντίθετα, η διερεύνηση των ρόλων και των λειτουργιών των μεμονωμένων γονιδίων είναι πρωταρχικός στόχος της μοριακής βιολογίας και της γενετικής και είναι κοινό θέμα της σύγχρονης ιατρικής και βιολογικής έρευνας. Έρευνα μεμονωμένων γονιδίων εάν δεν περιλαμβάνει ολόκληρο το γονιδίωμα.

Η Υπηρεσία Προστασίας Περιβάλλοντος Ηνωμένων Πολιτειών έχει έναν κάπως ευρύτερο ορισμό: 
:«Ο όρος "γονιδιωματική" περιλαμβάνει ένα ευρύτερο πεδίο της επιστημονικής έρευνας συσχετιζόμενων τεχνολογιών από όταν η γονιδιωματική αρχικά θεωρήθηκε. Ένα γονιδίωμα είναι το σύνολο όλων των γονιδίων ενός μεμονωμένου οργανισμού. Έτσι, η γονιδιωματική είναι η μελέτη όλων των γονιδίων ενός κυττάρου, ή ιστού, στα επίπεδα του DNA (γονότυπος), mRNA (μεταγράφωμα), ή της πρωτεΐνης (πρωτεΐνωμα)».

## Παραπομπές


Κατηγορία:Γενετική
Μιχαήλ Τοσουνίδης

Ο **Μιχαήλ Τοσουνίδης** του Ματθαίου (1909 - 30 Νοεμβρίου 1979) ήταν Έλληνας δικηγόρος και βουλευτής.
## Βιογραφία
Γεννήθηκε το 1909 στο Καρς του Καυκάσου. Σπούδασε Νομικά στο ΑΠΘ και άσκησε το δικηγορικό επάγγελμα στη συμπρωτεύουσα.

Εξελέγη για πρώτη φορά βουλευτής Κιλκίς με την ΕΠΕΚ στις εκλογές του 1950 και του 1951. Επανεξελέγη με τη Δημοκρατική Ένωση το 1956.

Ήταν παντρεμένος με την Ελένη Καζαντζίδου και είχαν μία κόρη, την Άννα. Απεβίωσε σε ηλικία 70 ετών και κηδεύτηκε στη Θεσσαλονίκη την 1η Δεκεμβρίου 1979 από τον ιερό ναό της του Θεού Σοφίας.

## Παραπομπές


Κατηγορία:Βουλευτές Κιλκίς
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με τη Δημοκρατική Ένωση (1956)
Παναγιώτης Αναγνωστόπουλος (αντιστράτηγος)

Ο **Παναγιώτης (Τάκης) Αναγνωστόπουλος** (1914 - ...) ήταν αντιστράτηγος του ελληνικού Στρατού Ξηράς και πολιτικός. Διατέλεσε κλαδάρχης Κατασκοπείας της ΚΥΠ, αρχηγός της ΚΥΠ, γενικός γραμματέας του Υπουργείου Δημόσιας Τάξης και γενικός διευθυντής του ΠΑΣΟΚ.

## Βιογραφικά στοιχεία
Γεννήθηκε 1914 στα Καλάβρυτα και μεγάλωσε στην Πάτρα. Σπούδασε στην Στρατιωτική Σχολή Ευελπίδων, από την οποία αποφοίτησε ως ανθυπολοχαγός του Πυροβολικού. Πολέμησε στο Αλβανικό Μέτωπο, στη Μέση Ανατολή και στον εμφύλιο πόλεμο με τις κυβερνητικές δυνάμεις εναντίον του ΔΣΕ.

Ήταν πολιτικός φίλος του Γεωργίου Παπανδρέου και το Νοέμβριο του 1963 (συνταγματάρχης τότε), μετά την εκλογική νίκη της Ενώσεως Κέντρου, τοποθετήθηκε κλαδάρχης του Α΄ Κλάδου Κατασκοπείας της τότε ΚΥΠ, θέση στην οποία παρέμεινε μέχρι το Μάιο του 1965, οπότε έγινε αρχηγός της ΚΥΠ.

Έμεινε στη θέση αυτή μόλις δύο μήνες, καθώς μετά την Αποστασία και τα Ιουλιανά αντικαταστάθηκε από τον βασιλόφρονα στρατηγό Κυριάκο Παπαγεωργόπουλο. Επιπλέον, κατηγορήθηκε ως ηγετικό στέλεχος της υποτιθέμενης οργάνωσης ΑΣΠΙΔΑ, μαζί με τον συνταγματάρχη Αλέξανδρο Παπατέρπο και τους λοχαγούς Τάκη Παπαγεωργόπουλο και Άρι Μπουλούκο. Στη δίκη του ΑΣΠΙΔΑ, που ολοκληρώθηκε το 1967, λίγο πριν την επιβολή της χούντας, αθωώθηκε για όλες τις κατηγορίες.

Μεταπολιτευτικά, στις κυβερνήσεις του Ανδρέα Παπανδρέου, διατέλεσε γενικός γραμματέας του Υπουργείου Δημόσιας Τάξης από τον Οκτώβριο του 1981 ως τον Σεπτέμβριο του 1984 και στη συνέχεια γενικός διευθυντής του ΠΑΣΟΚ, από τον Σεπτέμβριο του 1984 μέχρι το 1986.

## Πηγές


Κατηγορία:Έλληνες αξιωματικοί του πυροβολικού
Κατηγορία:Διοικητές της Κεντρικής Υπηρεσίας Πληροφοριών
Κατηγορία:Έλληνες αξιωματικοί του Στρατού Ξηράς
Αργύρης Φιλιππίδης

Ο **Αργύρης Φιλιππίδης** (1925 – 2 Απριλίου 2012), του Φίλιππου, ήταν Έλληνας αρχιτέκτονας και πολιτικός. Διατέλεσε βουλευτής με την Ένωση Κέντρου-Νέες Δυνάμεις και αργότερα με τη Νέα Δημοκρατία. Ήταν ένας από τους ιδρυτές της Πανελλήνιας Αρχιτεκτονικής Εταιρείας.

## Βιογραφία
Γεννήθηκε το 1925. Καταγόταν από τις Μηλιές Μαγνησίας, ήταν γιος του οφθαλμιάτρου Φίλιππου Φιλιππίδη και εγγονός του πρώην βουλευτή και δημάρχου Μηλεών Αργυρίου Φιλιππίδη. Ο Φιλιππίδης σπούδασε Αρχιτεκτονική στο ΕΜΠ και ήταν, μεταξύ άλλων, διευθυντής στον νεοσύστατο ΟΣΚ. Συνέβαλε ως αρχιτέκτονας στην προστασία του φυσικού και δομημένου περιβάλλοντος του Πηλίου. Σχεδίασε πολλά κτήρια στη Μαγνησία, όπως τη Βιβλιοθήκη Κυριαζή στο Βόλο, την οποία φρόντισε να εμπλουτίσει, το σπίτι του Κίτσου Μακρή και το Λαογραφικό Μουσείο στις Μηλιές του Πηλίου. Επίσης, πρωτοστάτησε στην επανέναρξη των δρομολογίων της Σιδηροδρομικής Γραμμής Λεχωνίων-Μηλεών.

Ήταν υποψήφιος δήμαρχος Βόλου στις δημοτικές εκλογές του 1964 με την Κίνηση Δημοκρατικής Ανασυγκροτήσεως, χωρίς μεν να εκλεγεί, ωστόσο καταλαμβάνοντας θέση δημοτικού συμβούλου). Μετά τη Μεταπολίτευση επανεξελέγη δημοτικός σύμβουλος το 1974-75 και το 1986-89, με το Δημοτικό Λαϊκό Κίνημα.

Εξελέγη βουλευτής Μαγνησίας αρχικά το 1974, συγκεντρώνοντας 6.946 σταυρούς προτίμησης με την Ένωση Κέντρου-Νέες Δυνάμεις. Μετά την ΕΔΗΚ ήταν ένας από τους ιδρυτές του ΚΟΔΗΣΟ. Ο Φιλιππίδης επανεξελέγη βουλευτής με τη Νέα Δημοκρατία στις Εκλογές του 1985. Συγκεκριμένα, στις 2 Δεκεμβρίου 1985 κατέλαβε την έδρα του βουλευτή του ΠΑΣΟΚ Γεώργιου Δοξόπουλου, λόγω έκπτωσης του τελευταίου από το βουλευτικό αξίωμα.

Πέθανε στην Αθήνα τον Απρίλιο του 2012 και κηδεύτηκε εκεί. Ήταν παντρεμένος με τη Λένα Χατζηαργύρη και απέκτησαν 3 γιους.

## Παραπομπές


## Πηγές
* 

Κατηγορία:Έλληνες αρχιτέκτονες
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Μαγνησίας
Κατηγορία:Απόφοιτοι του Εθνικού Μετσόβιου Πολυτεχνείου
Ογκοκερκίαση

Η **ογκοκερκίαση**, γνωστή επίσης ως **τύφλωση των ποταμών** και **νόσος του Robles**, είναι μια νόσος, που προκαλείται από το παρασιτικό σκουλήκι *[[Onchocerca volvulus]]*. Στα συμπτώματα περιλαμβάνονται έντονος κνησμός, εξογκώματα κάτω από το δέρμα και τύφλωση. Είναι η δεύτερη πιο συχνή αιτία τύφλωσης που οφείλεται σε μόλυνση, μετά το τράχωμα.

## Αίτια και διάγνωση
Το παρασιτικό σκουλήκι μεταδίδεται από τα τσιμπήματα μιας μαύρης μύγας, του είδους *[[Simulium|Simulium damnosum]]*., οι οποίες ζουν κοντά στις όχθες των ποταμών. Συνήθως, πρέπει να προηγηθούν πολλά τσιμπήματα πριν εκδηλωθεί η μόλυνση. Οι μύγες αυτές ζουν κοντά σε ποτάμια, εξού και το όνομα της ασθένειας. Μόλις εισχωρήσουν στον οργανισμό του ατόμου, τα σκουλήκια δημιουργούν προνύμφες, που εξέρχονται από το δέρμα. Εκεί μπορεί να μολύνουν την επόμενη μαύρη μύγα που θα τσιμπήσει το άτομο. Υπάρχουν διάφοροι τρόποι για να γίνει η διάγνωση, μεταξύ των οποίων: τοποθέτηση βιοψία του δέρματος εντός φυσιολογικού ορού και παρακολούθηση για έξοδο της προνύμφης, έλεγχος του ματιού για ύπαρξη προνύμφης, καθώς και έλεγχος των εξογκωμάτων του δέρματος για ενήλικα σκουλήκια.

## Πρόληψη και θεραπεία
Δεν υπάρχει εμβόλιο έναντι της νόσου. Η πρόληψη συνίσταται στο να αποφεύγονται τα τσιμπήματα των εντόμων. Η πρόληψη μπορεί να περιλαμβάνει τη χρήση εντομοαπωθητικών και κατάλληλου ρουχισμού. Γίνονται και άλλες προσπάθειες όπως η μείωση πληθυσμού των μυγών μέσω ψεκασμών με εντομοκτόνο(α) Σε αρκετές περιοχές του κόσμου βρίσκονται σε εξέλιξη προσπάθειες εξάλειψης της νόσου μέσω θεραπείας ολόκληρων ομάδων πληθυσμού. Για τη θεραπεία των ατόμων που έχουν μολυνθεί χρησιμοποιείται το φάρμακο ιβερμεκτίνη κάθε έξι με δώδεκα μήνες. Η συγκεκριμένη φαρμακευτική αγωγή σκοτώνει την προνύμφη, όχι όμως και τα ενήλικα σκουλήκια. Η φαρμακευτική αγωγή δοξυκυκλίνη, η οποία σκοτώνει ένα σχετιζόμενο βακτήριο που ονομάζεται*[[Wolbachia]]*, φαίνεται να αποδυναμώνει τα σκουλήκια και συνιστάται από ορισμένους. Μπορεί επίσης να γίνει χειρουργική αφαίρεση των όγκων που βρίσκονται κάτω από το δέρμα.

## Επιδημιολογία και ιστορικό
Περίπου 17 με 25 εκατομμύρια άνθρωποι έχουν μολυνθεί από τη νόσο της τύφλωσης των ποταμών, ενώ περίπου 800.000 άτομα υποφέρουν από κάποιο ποσοστό απώλειας όρασης. Οι περισσότερες λοιμώξεις παρουσιάζονται στην υποσαχάρια Αφρική, αν και περιστατικά έχουν επίσης αναφερθεί στην Υεμένη και σε απομονωμένες περιοχές της Κεντρικής και Νότιας Αμερικής. Το 1915, ο ιατρός Rodolfo Robles συνέδεσε για πρώτη φορά το σκουλήκι με οφθαλμική πάθηση. Έχει καταχωρηθεί από τον Παγκόσμιο Οργανισμό Υγείας ως παραμελημένη τροπική νόσος.

## Παραπομπές


Κατηγορία:Παρασιτικές ασθένειες
Κατηγορία:Τροπικές ασθένειες
Σιτζιατσουάνγκ

Η **Σιτζιατζουάνγκ** (κινεζικά: *石家庄*) είναι πρωτεύουσα και μεγαλύτερη πόλη της Επαρχίας Χεμπέι, στη βορειοανατολική Κίνα. Βρίσκεται στο δυτικό μέρος αυτής της επαρχίας. Η πόλη έχει πληθυσμό εντός των διοικητικών ορίων της 10.701.600 κατά την κινεζική απογραφή του 2015 και είναι η δωδέκατη μεγαλύτερη πόλη της Κίνας. Ο αστικός πληθυσμός της πόλης είναι 4.303.700. 

Η πόλη έχει σεισμολογικό κέντρο, πύργο τηλεόρασης και συνολικά η περιοχή γύρω από την πόλη είναι κυρίως ορεινή. Είναι η μεγαλύτερη πόλη της επαρχίας Χεμπέι και η μία από τις δύο πόλεις της επαρχίας άνω των 2.000.000 κατοίκων. Η άλλη είναι η Τανγκσάν.

Κατηγορία:Πόλεις της Κίνας
Εκλογική περιφέρεια Αρκαδίας

Η **εκλογική περιφέρεια Αρκαδίας** είναι εκλογική περιφέρεια της Ελλάδας, η οποία περιλαμβάνει το νομό Αρκαδίας. Στην εκλογική περιφέρεια αντιστοιχούν σήμερα 3 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 131.000.

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην Αρκαδία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές

### Βουλευτές Αρκαδίας 1974-σήμερα
Ακολουθούν οι βουλευτές Αρκαδίας της περίοδου 1974-2015

## Παραπομπές



Αρκαδιας
Γιορτινή φορεσιά Καλαμωτής Χίου

Ως **γιορτινή φορεσιά της Καλαμωτής** αναφέρεται η γυναικεία ενδυμασία που φοριόταν από τον γυναικείο πληθυσμό της Καλαμωτής Χίου κατά τις επίσημες περιστάσεις (γιορτές, γάμοι, κλπ).

## Περιγραφή
Η φορεσιά της Καλαμωτής παρουσιάζει αρκετές ομοιότητες με την αντίστοιχη του Πυργίου. Αποτελείται από την βαμβακερή ποδιά, τα λεγόμενα *μπουστομάνικα* (κοντός μπούστος που συγκρατεί τα μανίκια) και το επίσης βαμβακερό πτυχωτό φουστάνι, όλα σε λευκό χρώμα και πλαισιωμένα από πολύχρωμα μεταξωτά κεντήματα και δαντέλες. Στην περιοχή της μέσης δένεται μια πλεκτή μεταξωτή ζώνη η οποία είναι βαμμένη με *ριζάρι* (αγριόχορτο του οποίου οι ξεραμένες ρίζες χρησιμοποιούνταν για τη δημιουργία κόκκινης βαφής) ενώ χρησιμοποιούνται δερμάτινα υποδήματα.

Αξιοσημείωτο είναι το στόλισμα του κεφαλιού, η λεγόμενη *παπαζίνα*. Σχηματίζεται από μια λευκή σκούφια κατασκευασμένη από χοντρό βαμβακερό δίμιτο ύφασμα, τέσσερα τσεμπέρια, βαμβακερά μαντήλια και την παπαζίνα, το αραχνοΰφαντο βαμβακερό μαντήλι από το οποίο παίρνει την ονομασία του ολόκληρος ο κεφαλόδεσμος.

Χαρακτηριστικό στοιχείο της νυφικής φορεσιάς ήταν οι ζώνες που κρέμονταν από τη μέση και οι οποίες φανέρωναν τον αριθμό των προξενιών που είχαν γίνει στη νύφη πριν τελικά εκείνη παντρευτεί.

## Παραπομπές

## Βιβλιογραφία
**Ελληνικές Φορεσιές*, Συλλογή Εθνικού Ιστορικού Μουσείου, Ιστορική και Εθνολογική Εταιρεία της Ελλάδος, β' έκδοση, Αθήνα 2005.

## Eξωτερικές Συνδέσεις
Europeana: Γυναικεία νυφική ενδυμασία Καλαμωτής Χίου.

Καλαμωτή Φορεσιά
Καλαμωτή Χίου
Ρεπόρτερς

Οι **Ρεπόρτερς** ήταν τηλεοπτική εκπομπή, που μεταδιδόταν από την ΥΕΝΕΔ και στη συνέχεια ΕΡΤ2, από το 1981  έως το 1989.

## Οι απαρχές
Οι **Ρεπόρτερς** πρωτομεταδόθηκαν στις 13 Δεκεμβρίου 1981. Η εκπομπή πρωτοπαρουσίαστηκε από τους δημοσιογράφους, Κώστα Ρεσβάνη, Κώστα Χαρδαβέλλα και Γιάννη Δημαρά. Και οι τρεις εργάζονταν στην εφημερίδα Τα Νέα, ο πρώτος στο πολιτιστικό ρεπορτάζ και οι άλλοι δύο στο ελεύθερο ρεπορτάζ.

Ως αρχική σύλληψη η εκπομπή στόχευε στο να αποτελεί δημοσιογραφικό μαγκαζίνο «στο οποίο θα μπορούσαν να λεχθούν όλα».

Στην πρώτη εκπομπή σκηνοθέτης ήταν ο Θόδωρος Αγγελόπουλος. Το πρώτο ρεπορτάζ αφορούσε την επίσκεψη της εκπομπής στη Νέα Σεβάστεια Δράμας και είχε τον τίτλο, *Χωριό ένα, κάτοικος ένας*.

## Συντελεστές
Στη δεύτερη εκπομπή μετά από υπόδειξη του στιχουργού και δημοσιογράφου, Λευτέρη Παπαδόπουλου, ο Ρεσβάνης αντικαταστάθηκε από τον Γιώργο Λιάνη.

## Θεματογραφία εκπομπής
Φυλακές, εργασία ανηλίκων, η Αθανασία Κρικέτου - Σάμαρη, ο Νίκος Κοεμτζής, το ναρκωτικό, ο Θεόδωρος Βενάρδος, το Παλαιστινιακό, το Κυπριακό, τα Ελληνοτουρκικά, η Χούντα και η δολοφονία του Σωτήρη Πέτρουλα ήταν ένα σημαντικό κομμάτι της θεματολογίας της εκπομπής, επίσης, το ταξίδι στη Συρία με τον Μάνο Κατράκη και η *ομηρία [[Στέλιος Καζαντζίδης|Καζαντζίδη]]* από την εταιρεία ΜΙNOS, στην πορεία της οποίας καταγράφηκαν και παρεμβάσεις για την μη μετάδοση εκπομπών, όπως αυτή σχετικά με τον ελευθεροτεκτονισμό.

## Η διακοπή της εκπομπής
Η εκπομπή έπαψε να μεταδίδεται όταν στα τέλη του 1988 προβλήθηκε συνέντευξη του γιου του Βασίλη Τσιτσάνη, μετά την κατηγορία του για ανθρωποκτονία. Η υπερπροβολή του από την εκπομπή ήταν η αιτία για να διακοπεί η μετάδοσή της.

## Ο χαρακτήρας της εκπομπής
Η πορεία της εκπομπής θα μπορούσε να διακριθεί σε φάσεις. Η πρώτη τερματίζει το 1985 και χαρακτηρίζεται από αποκαλυπτική-μαχητική δημοσιογραφική έρευνα ενώ στη δεύτερη (και μέχρι το 1988) η εκπομπή ασχολείται περισσότερο με πολιτιστικά θέματα.

## Παραπομπές


Κατηγορία:Ελληνικές ενημερωτικές εκπομπές
Κατηγορία:Εκπομπές ΕΡΤ
Βαγγέλης Ρωχάμης

Ο **Βαγγέλης Ρωχάμης** (Βασιλικό Εύβοιας, 1951 - Χαλκίδα, 6 Φεβρουαρίου 2024) υπήρξε Έλληνας κακοποιός, ο οποίος κατά τις δεκαετίες του '80 και του '90 απασχόλησε την κοινή γνώμη με τη δράση του. Είχε το παρατσούκλι «Πεταλούδας».

## Βίος και δράση
Γεννήθηκε το 1951 στο Βασιλικό Εύβοιας. Μέλος πολυμελούς οικογένειας, σε ηλικία 16 ετών ξεκίνησε να εργάζεται με σκοπό τη συντήρησή της.

Στη διάρκεια της στρατιωτικής θητείας του στη Σύρο (1971) και επειδή δεν του χορηγήθηκε άδεια προκειμένου να επισκεφθεί τη νεογέννητη κόρη του, απέδρασε από το στρατόπεδο. Κατηγορήθηκε, επίσης, για κλοπή μοτοποδηλάτου και ήλθε σε προστριβή με ανωτέρους του στον στρατό, οπότε και έλαβε προσωρινή αναβολή ως Ι-5.

Για την κλοπή καταδικάστηκε σε τρεισήμισι μήνες στις φυλακές Κορυδαλλού. Το 1976 φυλακίστηκε για την κλοπή που πραγματοποίησε στο ταχυδρομείο του χωριού του. Προς το τέλος της δεκαετίας του '70 πήρε άτυπο διαζύγιο από τη σύζυγό του και για λίγους μήνες μετέβη στην Κύπρο. Το 1980 συνελήφθη για απόπειρα πώλησης κλεμμένων τηλεοράσεων και φυλακίστηκε στον Κορυδαλλό. Τον Δεκέμβριο του 1981 πρωταγωνίστησε στην πρώτη στάση κρατουμένων στις φυλακές, αναπτύσσοντας πολιτικό, διεκδικητικό ρόλο. Για τη δράση του στη στάση δικάστηκε το 1986 και καταδικάστηκε σε 27 μήνες φυλακή.

Καταδικάστηκε για ληστείες, κλοπές, φθορές ξένης ιδιοκτησίας, οπλοφορίες, οπλοχρησίες.

Είχε πραγματοποιήσει πάνω από δέκα αποδράσεις από τις φυλακές Κορυδαλλού, Χαλκίδας, Κέρκυρας και Αλικαρνασσού. Στις αποδράσεις του τον βοήθησαν φίλοι, ενώ στην απόκρυψή του βοήθησαν γυναίκες. Χαρακτηριστικό ήταν το περιστατικό στα μέσα της δεκαετίας του '80, οπότε η αστυνομία τον αναζητούσε με συντονισμένη επιχείρηση μεγάλης κλίμακας και ο Ρωχάμης διασκέδαζε σε νυχτερινό κέντρο, οι θαμώνες του οποίου δεν τον κατέδωσαν.

Ο Ρωχάμης αποφυλακίστηκε με βούλευμα τον Απρίλιο του 2000 και έκτοτε ζούσε στο Λευκαντί Εύβοιας, μέχρι τον θάνατό του στις 6 Φεβρουαρίου του 2024, στα 73 του χρόνια, ενώ νοσηλευόταν στο νοσοκομείο της Χαλκίδας.

### Η αντιμετώπιση του Ρωχάμη από την ελληνική κοινωνία
Συνεχές ήταν το ενδιαφέρον των ΜΜΕ, που τον αντιμετώπιζαν αμφίσημα. Σημαντικό ρόλο στην ευνοϊκή αντιμετώπισή του έπαιξε το γεγονός της μη καταδίκης του για έγκλημα κατά της ανθρώπινης ζωής. Επίσης, ο Ρωχάμης έγινε συνώνυμο της ανυπότακτης ανδροπρέπειας και του ανθρώπου που γελοιοποιεί την αστυνομία και την έννομη τάξη.

## Παραπομπές


## Πηγές

* 
*

Κατηγορία:Έλληνες εγκληματίες
Μαντινάτ ας-Σαμάλ

To **Μαντινάτ ας-Σαμάλ** (αραβικά: الشمال‎) είναι δήμος του Κατάρ. Η πρωτεύουσα του ονομάζεται Μαντινά ας-Σαμάλ και είναι από τις μεγαλύτερες πόλεις του Κατάρ. Το όνομά του σημαίνει *Πόλη του βορρά* και ο πληθυσμός της ξεπερνά τους 5,000 κατοίκους. Η πόλη έχει το στάδιο ας-Σαμάλ, 45.330 θέσεων που θα είναι ένα από τα 12 στάδια που θα φιλοξενήσουν το παγκόσμιο κύπελλο ποδοσφαίρου του 2022.

Ο δήμος της πόλης περιέχει το Ρας Ρακάν, το βορειότερο μέρος του Κατάρ και περικυκλώνεται από τον Περσικό Κόλπο με εξαίρεση τα νότια. Συνορεύει με τους εξής δήμους:

*Δήμος αλ-Κχορ - στα νοτιοανατολικά
*αλ-Γκουαριγιά - στα νότια

## Επισκόπηση του δήμου
Ο δήμος του ας-Σαμάλ δημιουργήθηκε στις 17 Ιουλίου 1972, την ίδια μέρα με τους άλλους 6 σημερινούς δήμους του Κατάρ, τον δήμο Αλραγιάν, τον δήμο Αλ-Κχορ και του Αλ-Ντέχρα, τον Αλ-Ουακρά, τον Ουμσαλάλ και τον ας-Σαμάλ.

Ο δήμος έχει τις παρακάτω πόλεις:
*Πόλη του ας-Σαμάλ
*αρ-Ρουαίς
*Αμπού Νταλούφ
*Μαντινάτ αλ-Κααμπάν
*Άιν Σανάν
*Αλ Γκαμασίγια
*Φουγουαιρίτ
*αλ-Τζουντχέ
*αλ-Νααμάν
*αλ-Μαφζάρ
*αλ-Γκάρια
*αλ-Μουρούνα
*αλ-Τζασασίγια
*Ουμ Τζασέμ
*Φρέιχα
*Αλ-Κουβαίρ
*Αλ-Αρίς
*Αιν Μοχάμαντ
*Ζουμπάρα

## Πολιτική οργάνωση του δήμου
Ο δήμος έχει 4 διαμερίσματα που έχουν ηγέτη τον Τζάμπρ μπεν Αλί αλ-Ναεεμέε, διευθυντή του δήμου ας-Σαμάλ.

## Δημογραφία
Υπάρχει μεταναστευτική κοινότητα στην πόλη που αποτελείται από Ινδούς, Ιρανούς, Ουαλούς, Δανούς και Γερμανούς. Την δεκαετία 2001-2009 ο πληθυσμός του δήμου της πόλης αυξήθηκε κατά 804 άτομα.

## Παραπομπές
1. 1.0 1.1 1.2 "Πληθυσμιακή απογραφή 2010" (PDF). Στατιστική Υπηρεσία Κατάρ. Ανακτήθηκε στις 13 Μαρτίου 2015.

2.↑

3."Δήμος αλ-Σαμάλ". Υπουργείο Δήμων και μητροπολιτικής σχεδίας (Κατάρ). Ανακτήθηκε στις 28 Ιουνίου 2015.

Κατηγορία:Γεωγραφία του Κατάρ
Κινεζική Βικιπαίδεια

Η **Κινεζική Βικιπαίδεια** (παραδοσιακά Κινεζικά: 中文維基百科; απλά Κινέζικα: 中文维基百科; πινγίν: *Zhōngwén wéijī bǎikē*) είναι η απλή κινεζική έκδοση της Βικιπαίδειας, την οποία κατέχει το Ίδρυμα Wikimedia. Ξεκίνησε στις 11 Μαΐου 2001 και σήμερα (Νοέμβριος 2018) έχει περισσότερα από 1.031.000 λήμματα και 2.477.000 περίπου εγγεγραμένους χρήστες, εκ των οποίων 80 από αυτούς είναι διαχειριστές. Στην Κίνα είναι μπλοκαρισμένη από τον Μάιο του 2015. Έφτασε τα 1.000.000 λήμματα στις 13 Απριλίου 2018 και είναι η 14η μεγαλύτερη Βικιπαίδεια σε αριθμό λημμάτων.

Η Κινεζική Βικιπαίδεια είναι η τέταρτη μεγαλύτερη διαδικτυακή εγκυκλοπαίδεια της Κίνας μετά τη Χουντόνγκ Μπάικε (互动百科), την Μπάιντου Μπάικε (百度百科) και τη Σόσο Μπάικε (搜搜百科).

## Ιστορία
Η Κινεζική Βικιπαίδεια ιδρύθηκε μαζί με άλλες 12 Βικιπαίδειες τον Μάιο του 2001. Τότε, η Κινεζική Βικιπαίδεια δεν υποστήριζε το κινεζικό αλφάβητο, με αποτέλεσμα αυτή η Βικιπαίδεια να μην έχει εγκυκλοπαιδικό περιεχόμενο.

Τον Οκτώβριο του 2002, η πρώτη σελίδα σε κινεζική γλώσσα δημιουργήθηκε και ήταν η Αρχική Σελίδα. Μια ενημέρωση λογισμικού τον Οκτώβριο του 2002 επέτρεψε την χρήση κινεζικών χαρακτήρων. Στις 17 Νοεμβρίου 2002 ο χρήστης Mountain μετέφρασε ένα λήμμα σχετικά με την επιστήμη του υπολογιστή, δημιουργώντας το πρώτο εγκυκλοπαιδικό της λήμμα.

Για να μην υπάρχουν διαφορές στο κείμενο της Κινεζικής Βικιπαίδειας ανάμεσα στα απλά κινέζικα και τα παραδοσιακά κινέζικα (ή «ορθόδοξα» κινέζικα), αυτές οι δύο γλώσσες χωρίστηκαν και έκαναν τις δικές τους βικιπαίδειες. Με την ενημέρωση λογισμικού του Mediawiki και την εμφάνιση του Mediawiki 1.4 τον Δεκέμβριο του 2004 έγινε η αληθινή διαχώριση των δύο γλωσσών σε αυτές τις δύο Βικιπαίδειες. Οι ανάγκες από το Χονγκ Κονγκ και τη Σιγκαπούρη είχε ως αποτέλεσμα η έκδοση zh-sg να ανακατεύθυνε στο zh-cn και το zh-hk στο zh-tw.

Τις πρώτες της ημέρες, τα περισσότερα λήμματα της Κινέζικης Βικιπαίδειας μεταφράζονταν από την αγγλική έκδοση. Οι πρώτοι 5 διαχειριστές εκλέχθηκαν στις 14 Ιουνίου 2003.

Η Βικιπαίδεια εμφανίστηκε στην ηπειρωτική Κίνα στις 20 Οκτωβρίου 2003 από την εφημερίδα *China Computer Education* στο άρθρο της «Θέλω να γίνω μέλος για να γράψω μια εγκυκλοπαίδεια» (στα κινεζικά *我也来写百科全书*). Στην Ταϊβάν πρωτοεμφανίστηκε στις 16 Μαΐου 2004 από την εφημερίδα *[[China Times]]*. Από τότε, πολλές κινεζικές εφημερίδες έχουν γράψει άρθρα για την κινεζική Βικιπαίδεια, και πολλοί διαχειριστές της έχουν δεχτεί συνέντευξη από δημοσιογράφους.

## Παραπομπές


## Εξωτερικοί σύνδεσμοι
* Ιστότοπος της Κινεζικής Βικιπαίδειας

Κινεζικη
Ένωση Σωματείων Πετοσφαίρισης Αθήνας και Ανατολικής Αττικής

Η **Ε.Σ.Π.Α.Α.Α.** (ακρωνύμιο της «Ένωσης Σωματείων Πετοσφαίρισης Αθήνας & Ανατολικής Αττικής») αποτελεί μια από τις τοπικές ενώσεις πετοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Πετοσφαίρισης.
Η Ένωση ιδρύθηκε το 1987 με έδρα την Αθήνα. Στην δικαιοδοσία της ανήκουν τα πετοσφαιρικά σωματεία  του Νομού Αττικής (πλην του Πειραιά και της Δυτικής Αττικής), καθώς και της Εύβοιας. Οι πρωταθλήτριες ομάδες ανδρών και γυναικών κερδίζουν την άνοδο στην Α2 Εθνική Κατηγορία.

## Ιστορικό
Αρχικά οι ομάδες της Αθήνας και της Ανατολικής Αττικής αγωνίζονταν στο *Πρωτάθλημα Αθηνών*  με πρώτη διοργάνωση το Πρωτάθλημα Αθήνας πετοσφαίρισης ανδρών 1925 αλλά και το Πρωτάθλημα Αθήνας πετοσφαίρισης γυναικών 1926, και ύστερα στο *Πρωτάθλημα Κέντρου* ή Αθηνών-Πειραιώς. Από το 1936 έως το 1940 γίνονται τα πρώτα αναγνωρισμένα πανελλήνια πρωταθλήματα που διοργανώνει ο ΣΕΓΑΣ, για να έρθει το Πανελλήνιο πρωτάθλημα πετοσφαίρισης ανδρών 1961. Το 1975 δημιουργήθηκε και η Β΄ Εθνική Πετοσφαίρισης Ελλάδας Ανδρών για να ακολουθήσει και η Γ' Εθνική και το 1988 η Α2.

Το Πρωτάθλημα Κέντρου Ανδρών από το 1969 και την συγκρότηση Εθνικής Κατηγορίας εγινε η 2η κατηγορία ιεραρχικά. Το Πρωτάθλημα Κέντρου μετά τις νέες Εθνικές Κατηγορίες εντάχθηκε στην *Ε.Σ.Π. Αττικής* η οποία διασπάστηκε το 1987 σε: ΕΣΠΑΑ και ΕΣΠΕΔΑ. Το 1987 που ιδρύθηκε η ΕΣΠΑΑ, αποτελούσε την τέταρτη ουσιαστικά βαθμίδα του ελληνικού βόλεϊ.

**Πρωταθλήματα Αθηνών**

**Πρωταθλήματα Κέντρου 1948-49 και 1951-1968**

**Πρωταθλήματα Κέντρου 1968-1987**

## Διοργανώσεις

Η ΕΣΠΑΑΑ διοργανώνει δυο κατηγορίες Ανδρών και τριών Γυναικών ενώ σε επίπεδο υποδομών διοργανώνει πρωταθλήματα Εφήβων, Κορασίδων, Παίδων, Νεανίδων, Παμπάιδων και Παγκορασίδων.

### Κατάλογος Πρωταθλητών Ανδρών

### Κατάλογος Πρωταθλητών Γυναικών

### Κατάλογος Πρωταθλητών υποδομών Ανδρών

### Κατάλογος Πρωταθλητών υποδομών Γυναικών

## Κύπελλο
**Ανδρών**

**Γυναικών**

## Λογότυπο

 Ε.Σ.Π.Α.Α.Α. old logo.gif|Παλαιότερο 
 ΕΣΠΑΑ.png|Σημερινό


## Δείτε επίσης
*Ένωση Σωματείων Πετοσφαίρισης Δυτικής Αττικής

## Σημειώσεις

## Παραπομπές


## Πηγές
*ΕΣΠΑΑ - volleynews.gr
*ΕΣΠΑΑ
*ΑΡΧΕΙΟ

## Εξωτερικοί σύνδεσμοι
* Επίσημη Ιστοσελίδα
* ΧΡΥΣΗ ΒΙΒΛΟΣ ΕΣΠΑ&ΑΑ
* Πρωταθλητές εφήβων Ιστότοπος volleynews.gr
* Πρωταθλητές παίδων Ιστότοπος volleynews.gr
* Πρωταθλητές νεανίδων Ιστότοπος volleynews.gr
* Πρωταθλητές κορασίδων Ιστότοπος volleynews.gr
* Πρωταθλητές παγκορασίδων Ιστότοπος volleynews.gr
* Πρωτάθλημα Εφήβων 2019-20 / Χρυσή Βίβλος www.volleynews.gr

Κατηγορία:Ένωση Σωματείων Πετοσφαίρισης Αθήνας και Ανατολικής Αττικής
Σεμπουανική Βικιπαίδεια

Η **Σεμπουανική Βικιπαίδεια** (σεμπουάνο: *Wikipedya sa Sinugboanon*) είναι η έκδοση της Βικιπαίδειας στη γλώσσα Σεμπουάνο. Η γλώσσα Σεμπουάνο είναι η δεύτερη μεγαλύτερη σε αριθμό ομιλητών στις Φιλιππίνες. Η Σεμπουανική είναι η δεύτερη μεγαλύτερη Βικιπαίδεια σε αριθμό λημμμάτων, σχεδόν όλα δημιουργημένα με αυτόματο τρόπο. Σήμερα έχει  λήμματα.

## Ιστορία
Η Σεμπουανική Βικιπαίδεια (σεμπουάνο:*Ang Gawasnong Ensiklopediya*) ξεκίνησε στις 22 Ιουνίου 2005. Το 2011 ήταν η μεγαλύτερη βικιπαίδεια σε οποιαδήποτε τοπική φιλιππινέζικη γλώσσα. Τον Ιούλιο του 2015 η Σεμπουανική Βικιπαίδεια είχε 1.211.300 λήμματα. Στις 16 Ιουλίου 2014 η σεμπουανική Βικιπαίδεια έφτασε το 1.000.000 λήμματα, με την πλειονότητα να είναι δημιουργημένα από τον χρήστη Lsjbot. Στις 11 Φεβρουαρίου 2017 έφθασε τα 4.000.000 λήμματα. Σήμερα (Νοέμβριος 2018) έχει σχεδόν 5.380.000 λήμματα, κάτι που θα της επιτρέψει να γίνει η πρώτη σε λήμματα έκδοση της Βικιπαίδειας σε λίγους μήνες, ξεπερνώντας την αγγλική έκδοση. 

## Πηγές
↑ Philippine Census, 2000. Table 11. Household Population by Ethnicity, Sex and Region: 2000

↑ Ulrich Ammon, Norbert Dittmar, & Klaus J. Mattheier (2006). Sociolinguistics: an international handbook of the science of language and society. Volume 3. Walter de Gruyter. p. 2018. ISBN 978-3-11-018418-1.

↑ "Wa'y Blima! Web Watch". Wayblima.com. Retrieved 2012-05-05.

↑ "List of Wikipedias by speakers per article - Meta". Meta.wikimedia.org. Retrieved 2012-05-05.

↑ "Cebuano Wikipedia" (in Cebuano). Ceb.wikipedia.org. 2012-04-14. Retrieved 2012-05-05.

## Εξωτερικοί σύνδεσμοι
* Σεμπουανική βικιπαίδεια

Σεμπουαν
Σεντ Τζούλιανς

Η ** Σεντ Τζούλιανς** (μαλτέζικα: San Ġiljan) είναι πόλη στη Μάλτα. Είναι γνωστή για την τουριστική βιομηχανία της, όπως ξενοδοχεία, εστιατόρια και nightclubw. Το Μάρτιο του 2014 είχε πληθυσμό 10232 κατοίκους.

## Αθλητισμός
Η ποδοσφαιρική ομάδα της πόλης είναι η Μελίτα ΦΚ.

## Παραπομπές


## Εξωτερικοί σύνδεσμοι
*
*St Julian's local council English language homepage of St Julian's local council
*Active car rental Car rental service in St Julian's, Malta
*Denise Unisex Hair Salon Professional hair salon in St Julian's

Κατηγορία:Πόλεις της Μάλτας
Ντίνγκλι

Το **Ντίνγκλι** είναι ένα χωριό στη βόρεια Μάλτα. Το Μάρτιο του 2014 είχε πληθυσμό 3608 κατοίκους. Απέχει 13km από την πρωτεύουσα Βαλέτα και 2km από την Ραμπάτ. 

## Παραπομπές


## Εξωτερικοί σύνδεσμοι
*
*Dingli Local Council 
*Dingli Youth Local Council
*The official website of the Parish of Dingli 

Κατηγορία:Πόλεις της Μάλτας
Σιαμέν

Το Σιαμέν (κινεζικά: 厦门) είναι πόλη της Κίνας στην επαρχία Φουτσιάν

## Γεωγραφία
Βρίσκεται στο νοτιοανατολικό μέρος της επαρχίας Φουτσιάν, η οποία είναι και η πρωτεύουσα της. Το κυριότερο μέρος της πόλης βρίσκεται στο νησί Χουλί, όπου εκεί βρίσκεται το αεροδρόμιο της πόλης που ονομάζεται Διεθνές Αεροδρόμιο Σιαμέν Γκαοτσί. Η πόλη συνδέεται με την ηπειρωτική Κίνα μέσω αυτοκινητόδρομων, και η πόλη βρίσκεται πολύ κοντά στην κομητεία Κινμέν της Ταιβάν. Η πόλη έχει πληθυσμό 3.119.110 (27η μεγαλύτερη) και είναι η μεγαλύτερη πόλη της επαρχίας Φουτσιάν.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κίνας
Βούνιον

Το **βούνιον** (*Bunium*) είναι ένα γένος των ανθοφόρων φυτών, της οικογένειας σκιαδοφόρα, με 45 έως 50 είδη.

## Είδη
Τα είδη περιλαμβάνουν:

Οι ονομασίες μαύρο κύμινο και μαύρο αγριοκύμινο μπορούν επίσης να αναφέρονται και στο Βούνιον το περσικόν *(Bunium persicum)*.

## Παραπομπές


## Δείτε επίσης

Βουνιο
Μαύρο κύμινο

thumb|250px|right|Η κόμη από το Βούνιον το βολβοκάστανον ''(Bunium bulbocastanum)''.
Το γνήσιο **μαύρο κύμινο**, **μαυροκύμινο**,  **μαύρος σπόρος**  ή **μαυρόσπορος** αναφέρεται κυρίως στους σπόρους από το φυτό Βούνιον το βολβοκάστανον *(Bunium bulbocastanum)*, παρόμοιο σε σχήμα με το άγριο κύμινο *(caraway)*.

Η ταυτόχρονη ονομασία του (μαύρο κύμινο ή μαυροκύμινο), και στους σπόρους από το φυτό Νιγέλα η εδώδιμος *(Nigella sativa)* ή άλλως η Νιγκέλλα ή το Μελάνθιον το ήμερον, μαυρόσπορο και μαύρο αγριοκύμινο) το μόνο που καταφέρνει είναι τη δημιουργία σύγχυσης, καθότι τα δύο φυτά είναι εντελώς διαφορετικά είδη και το μόνο τους κοινό σημείο είναι το μαύρο χρώμα των σπόρων τους και ότι και στα δύο είδη, οι σπόροι τους, χρησιμοποιούνται σαν καρυκεύματα. Παρ'όλα αυτά, η νιγκέλλα συνηθίζεται (έστω και λανθασμένα), να αποκαλείται και αυτή, «μαύρο κύμινο».

## Παραπομπές


## Δείτε επίσης
* Κύμινο
* Άγριο κύμινο
* Βούνιον
* Μελάνθιον
* Μελάνθιον το ήμερον
* Βούνιον το βολβοκάστανον
* Βούνιον το περσικόν

## Εξωτερικοί σύνδεσμοι
* http://eol.org/data_objects/31712899

Κατηγορία:Σκιαδοφόρα
Κατηγορία:Σελινοειδή
Κατηγορία:Βότανα
Κατηγορία:Αρωματικά φυτά
Κατηγορία:Μπαχαρικά
Κατηγορία:Φαρμακευτικά φυτά
Κατηγορία:Ριζοματώδη
Βούνιον το περσικόν

Το **Βούνιον το περσικόν** (***Bunium persicum***) είναι ένα πολυετές φυτό της οικογένειας των Απιίδων, που προγενέστερα περιλαμβανόταν στο γένος *Carum* και συγγενεύει με το κύμινο *(Cuminum cyminum)*.

## Άλλες ονομασίες
Οι ονομασίες **μαύρο κύμινο** και **μαύρο [[αγριοκύμινο]]** αναφέρονται στους σπόρους από το Βούνιον το περσικόν *(Bunium persicum)*.

## Περιγραφή
Το Βούνιον το περσικόν είναι ένα πολυετές φυτό *(perennial)* το οποίο δύναται να φθάσει σε ύψος τα 0,6 μ. (2 πόδια). Τα άνθη του είναι μόνοικα μονοκλινή (ερμαφρόδιτα) και γονιμοποιούνται από τα έντομα.

Το στενά συγγενικό του είδος Βούνιον το βολβοκάστανον (*Bunium bulbocastanum*), το οποίο χρησιμοποιείται ως καρύκευμα και ως λαχανικό και που κοινώς ονομάζεται μεγάλη λεπτοκαρυά, μαύρη ζήρα ή *earthnut* είχε προηγουμένως θεωρηθεί ως συνώνυμο του Β. του περσικού *(Β persicum)*.

## Σπόροι
Οι σπόροι από το Βούνιον το περσικόν ονομάζονται μαύρο κύμινο και είναι παρόμοιοι στο σχήμα με το γνωστό κύμινο, αλλά το χρώμα τους είναι πιο σκούρο καφέ. Όταν συνθλίβονται γίνονται πολύ αρωματικοί, και θυμίζουν περισσότερο πεύκο παρά γήινους τόνους. Η γεύση τους είναι παρόμοια με αυτή του πεύκου, είναι επίσης στυπτικοί και πικροί. Οι σπόροι από το μαύρο κύμινο δεν  πρέπει να συγχέονται με αυτούς από το Μελάνθιον το ήμερον  (Νιγέλα η εδώδιμος) *(Nigella sativa)*, οι οποίοι επίσης, συχνά αποκαλούνται σπόροι μαύρου κύμινου.

## Σημειώσεις

;Παραπομπές σημειώσεων


## Παραπομπές


## Δείτε επίσης

## Εξωτερικοί σύνδεσμοι
* http://eol.org/pages/2881549/overview

Κατηγορία:Σκιαδοφόρα
Κατηγορία:Σελινοειδή
Κατηγορία:Βότανα
Κατηγορία:Αρωματικά φυτά
Κατηγορία:Μπαχαρικά
Κατηγορία:Φαρμακευτικά φυτά
Κατηγορία:Ριζοματώδη
Μελάνθιον (φυτό)

Το **Μελάνθιον** ή η **Νιγέλα** ή η **Νιγκέλλα** *(*'Nigella*')*, είναι γένος που περιλαμβάνει περί τα 21 είδη, ετήσια φυτά της οικογένειας των Βατραχιίδων ή Ρανουγκουλίδων *(Ranunculaceae)*, εγγενές στη Νότια Ευρώπη, τη Βόρεια Αφρική, τη νότια και τη νοτιοδυτική Ασία.

Τα είδη φτάνουν σε ύψος 20-90 εκατοστών, με λεπτά διαιρεμένα φύλλα· τα τμήματα των φύλλων είναι στενά, γραμμικά έως νηματοειδή. Τα άνθη  είναι λευκά, κίτρινα, ροζ, ανοικτό γαλάζιο ή ανοικτό μοβ, με πέντε έως δέκα πέταλα. Ο καρπός είναι κάψα που αποτελείται από διάφορα ενωμένα ωοθυλάκια, που το καθένα περιέχει πολλούς σπόρους· σε ορισμένα είδη (π.χ. στο Μελάνθιον το δαμασκηνόν *(Nigella damascena)*), η κάψα είναι μεγάλη και φουσκωμένη.

## Ετυμολογία
Το επιστημονικό του όνομα Νιγκέλλα *(Nigella)*, είναι ένα παράγωγο του Λατινικού *niger* (μαύρο).
 
## Χρήσεις
thumb|left|Σπόροι της Νιγέλλα.
### Μαγειρική
Οι σπόροι από το *[[Μελάνθιον το ήμερον]]* *(Nigella sativa)*, που είναι γνωστοί και ως μαυροκούκι, μαυροσούσαμο, *kalonji*, μαύρο κύμινο, μαυρόσπορος κρεμμυδιού, σπόρο κρεμμυδιού ή απλά νιγέλα, νιγκέλλα, χρησιμοποιούνται ως καρύκευμα στις κουζίνες της Ινδίας και της Μέσης Ανατολής.

### Λουλούδια κήπου
thumb|left|Το Μελάνθιον σε πλήρη άνθηση.

Αρκετά είδη, καλλιεργούνται στους κήπους ως καλλωπιστικά φυτά. Το *[[Μελάνθιον το δαμασκηνόν]]* (*Nigella damascena*) καλλιεργείται στους αγγλικούς εξοχικούς κήπους από την Ελισαβετιανή εποχή. Στην Αγγλία, ονομάζεται κοινά ως αγάπη-στην-ομίχλη *(love-in-a-mist)* ή διάβολος στον θάμνο *(devil-in-the-bush)*. Το Μελάνθιον το ισπανικόν *(Nigella hispanica)* είναι ψηλότερο είδος με μεγαλύτερα μπλε άνθη, κόκκινους στήμονες και γκρίζα φύλλα. Οι σπόροι από το Μελάνθιον είναι αυτο-σποράς *(self-sowing)*, εφόσον, οι λοβοί του σπόρου, αφεθούν να ωριμάσουν.

Οι αποξηραμένες κάψουλες των σπόρων, μπορούν να χρησιμοποιηθούν επίσης και σε διευθετήσεις λουλουδιών.

### Άλλα
Στην Ινδία, οι σπόροι χρησιμοποιούνται ως διαλυτικό των αερίων του στομάχου και ως τονωτικό για τη διευκόλυνση του εντέρου, τα προβλήματα δυσπεψίας και δίνονται για τη θεραπεία των σκουληκιών στο έντερο, των νευρικών ελαττωμάτων, στη μείωση του μετεωρισμού και στην πρόκληση της εφίδρωσης. Το μύρισμα των αποξηραμένων λοβών, αποκαθιστά τη χαμένη αίσθηση όσφρησης. Επίσης, χρησιμοποιείται για την απώθηση ορισμένων εντόμων, παρομοίως με τη ναφθαλίνη.
[thumb|right|250px|[Μελάνθιον το ανατολικόν *(Nigella orientalis)*.]]

## Σημειώσεις


## Παραπομπές


## Δείτε επίσης
* Κύμινο
* Άγριο κύμινο
* Μαύρο κύμινο
* Βούνιον
* Μελάνθιον το ήμερον
* Μελάνθιον το δαμασκηνόν
* Βούνιον το βολβοκάστανον
* Βούνιον το περσικόν

## Εξωτερικοί σύνδεσμοι

Κατηγορία:Βατραχιοειδή
Κατηγορία:Φυτά κήπου
Κατηγορία:Άνθη